# Alba Padró

Alba Padró (Manresa, 13 de novembre de 1976) és consultora IBCLC en lactància materna, professora universitària, autora, divulgadora i cofundadora de l'aplicació sobre lactància LactApp. Ha estat escollida com una de les sis emprenedores espanyoles que lidera el canvi social a Europa el 2022, segons la llista europea Euclid Network.
Padró és un dels referents actuals en el camp de la divulgació sobre lactància materna a Espanya. Va impulsar la creació del primer postgrau universitari sobre lactància materna d'Espanya, el postgrau d'Expert Universitari en Lactància Materna de la Universitat Ramon Llull, per formar sanitaris de diferents disciplines en l'atenció a dones lactants, del qual es codirectora i docent.
Va ser professora de la primera assignatura sobre lactància materna que es va impartir a la carrera de Medicina, una matèria que es va incloure de forma pionera a un grau universitari espanyol durant el curs 2018-2019 a la Universitat de Barcelona (UB). Fins llavors, la formació en lactància materna no estava inclosa al pla d'estudis dels professionals de la medicina, tampoc en pediatria.
Ha estat presidenta de l'Associació de Lactància de Barcelona (Alba Lactància Materna), fundada el 1992 i dedicada a la formació d'assessores de lactància, organització de grups de suport i divulgació científica relacionada amb la lactància. Allà, Padró va dirigir un grup setmanal i va atendre durant quinze anys (del 2004 al 2019) un telèfon d'emergències disponible les 24 hores, des del qual ha contestat més de 35.000 consultes.
Com a investigadora, ha abordat l'estudi de la lactància des d'una perspectiva feminista als treballs Sobre las reflexiones de la lactancia materna desde el feminismo, Public Breastfeeding as a Scandalous Practice, On the reflections of breastfeeding from the feminist perspective, Description of an mHealth tool for breastfeeding support: LactApp. Analysis of how lactating mothers seek support at critical breastfeeding points and according to their infant’s age, Telelactation with a Mobile App: User Profile and Most Common Queries, The COVID-19 vaccine in women: Decisions, data and gender gap i Impact of COVID-19 Pandemic in Breastfeeding Consultations on LactApp, an m-Health Solution for Breastfeeding Support.
Ha escrit els llibres Somos la leche (Grijalbo, 2017), Destete, el final de una etapa (Grijalbo, 2021), Mucha teta. El manual de lactancia materna (Grijalbo, 2022) i Som de llet. Ha col·laborat en mitjans de comunicació com el diari Ara, on va escriure durant anys el bloc ‘Som la llet’, que va resultar guanyador als Premis Bloc com a millor bloc personal.
El 2016, va cofundar LactApp, la primera aplicació que fa servir la intel·ligència artificial per proporcionar assessoria personalitzada en lactància. Ha estat escollida la cinquena millor emprenedora de Catalunya del 2022 segons el rànquing de l'escola de negocis EAE.

## Referències

* ↑ «Alba Padró» (en anglès britànic). [Consulta: 3 febrer 2023].
* ↑ H, Madrid Creada 07-06-2019 | 12:54 H/Última actualización 07-06-2019 | 12:54. «Expertas en lactancia materna denuncian la falta de formación de muchos profesionales sanitarios» (en castellà), 07-06-2019. [Consulta: 18 desembre 2020].
* ↑ Press, Europa. «La startup Lactapp y la URL lanzan el primer postgrado en lactancia materna en Catalunya». www.europapress.es, 11-03-2019. [Consulta: 16 desembre 2020].
* ↑ «Expert Universitari en Pràctica Avançada en Lactància Materna», 17-01-2019. [Consulta: 17 desembre 2020].
* ↑ ub. «La UB inicia una asignatura pionera sobre lactancia materna en el grado de Medicina - Universitat de Barcelona». www.ub.edu. [Consulta: 16 desembre 2020].
* ↑ «“Ser madre te convierte en blanco de críticas y no puedes satisfacer a todos: ¡haz lo que te dé la gana!"» (en castellà), 01-08-2018. [Consulta: 25 gener 2021].
* ↑ «La lactancia exige más a la universidad.pdf». [Consulta: 17 desembre 2020].
* ↑ Mena-Tudela, Desirée; Padró-Arocas, Alba «Sobre las reflexiones de la lactancia materna desde el feminismo» (en anglès). Enfermería Clínica, 30, 2, 01-03-2020, pàg. 127–128. DOI: 10.1016/j.enfcli.2019.07.009. ISSN: 1130-8621 [Consulta: 16 desembre 2020].
* ↑ Breasts Across Motherhood: Lived Experiences and Critical Examinations. Demeter Press, 2020. ISBN 978-1-77258-217-8.
* ↑ Mena-Tudela, Desirée; Padró-Arocas, Alba «On the reflections of breastfeeding from the feminist perspective». Enfermeria Clinica, 30, 2, 01-03-2020, pàg. 127–128. DOI: 10.1016/j.enfcli.2019.07.009. ISSN: 1579-2013. PMID: 31421984 [Consulta: 16 desembre 2020].
* ↑ Padró‐Arocas, Alba; Quifer‐Rada, Paola; Aguilar‐Camprubí, Laia; Mena‐Tudela, Desirée «Description of an mHealth tool for breastfeeding support: LactApp. Analysis of how lactating mothers seek support at critical breastfeeding points and according to their infant's age» (en anglès). Research in Nursing & Health, n/a, n/a. DOI: 10.1002/nur.22095. ISSN: 1098-240X [Consulta: 16 desembre 2020].
* ↑ Padró-Arocas, Alba; Mena-Tudela, Desirée; Baladía, Eduard; Cervera-Gasch, Agueda; González-Chordá, Víctor Manuel «Telelactation with a Mobile App: User Profile and Most Common Queries». Breastfeeding Medicine, 01-02-2021. DOI: 10.1089/bfm.2020.0269. ISSN: 1556-8253.
* ↑ Mena-Tudela D, Aguilar-Camprubí L, Quifer-Rada P, Paricio-Talayero JM, Padró-Arocas A. «nin.12416 The COVID-19 vaccine in women: Decisions, data and gender gap.». Nursing Inquiry, 2021, pàg. 3.
* ↑ Quifer-Rada, Paola; Aguilar-Camprubí, Laia; Padró-Arocas, Alba; Gómez-Sebastià, Ignasi; Mena-Tudela, Desirée «Impact of COVID-19 Pandemic in Breastfeeding Consultations on LactApp, an m-Health Solution for Breastfeeding Support». Telemedicine and e-Health, 24-03-2022. DOI: 10.1089/tmj.2021.0586. ISSN: 1530-5627.
* ↑ Megustaleer. Somos la leche (edición revisada y actualizada) (en castellà).
* ↑ Megustaleer. Destete. Final de una etapa (en castellà).
* ↑ «Mucha teta. El manual de lactancia materna | Penguin Libros» (en castellà). [Consulta: 4 abril 2022].
* ↑ «SOM DE LLET | ALBA PADRO | Casa del Libro» (en espanyol europeu), 10-11-2022. [Consulta: 3 febrer 2023].
* ↑ Digital, Canal. «Els Premis Blocs Catalunya 2010 ja tenen guanyadors | Canal Digital». www.naciodigital.cat. [Consulta: 16 desembre 2020].
* ↑ «Inicio» (en castellà). [Consulta: 17 desembre 2020].
* ↑ Sapiña, Edgar. «LactApp, la aplicación que ideó una mujer con problemas de lactancia y ahora llega a miles de madres» (en castellà). ElDiario.es, 06-02-2019. [Consulta: 16 desembre 2020].
* ↑ Haider, Monica. «Why More Than 40,000 People Tune Into This Maternity Healthcare App Each Month» (en anglès). Forbes. [Consulta: 16 desembre 2020].
* ↑ «LactApp, la app española sobre lactancia que triunfa en el mundo» (en castellà). [Consulta: 25 gener 2021].
* ↑ «EAE Top Ten de Emprendedoras de Cataluña» (en castellà). [Consulta: 3 febrer 2023].